runetrust/blame-folketinget-dk huggingface dataset:
Lars-Emil Johansen (SIU), 2004-06-03:
Der er ingen, der kan være tjent med, at det eneste målbare resultat af det hidtidige dansk-amerikanske samarbejde i Grønland er et stort antal dunke med radioaktivt affald og en lang række andre miljøgifte, en tvangsflytning og en stedse stigende sikkerhedsrisiko sammen med en solid indsprøjtning af amerikanske dollar i den danske økonomi.
Vibeke Kiil (CD), 1998-02-04:
Da Centrum-Demokraternes ordfører ikke kan være til stede, skal jeg fremføre følgende: Vi fik sidste sommer en stor betænkning fra Adoptionsudvalget, som var blevet bedt om at se på nogle forhold, der kunne lempe adoptionsreglerne, og måske også foreslå ændringer, så der ikke ville være helt så meget dyneløfteri.
Bendt Bendtsen (KF), 2003-03-28:
Sammen med lovforslaget om finansiel virksomhed er lovforslaget et vigtigt skridt i retning mod en forenklet struktur på det finansielle område, og lovforslaget fremhæver også, som flere ordførere har været inde på, de regler, der gør realkreditobligationerne særlig interessante for investorer.
Per Ørum Jørgensen (KD), 2011-05-06:
Jeg kan jo ikke klandre regeringen for, at de træffer forkerte beslutninger i f.eks. Region Midtjylland eller på Fyn eller Region Sjælland, men jeg vil tillade mig at klandre regeringen for ikke at tage det overordnede ansvar, at den ikke har kigget på danmarkskortet under et for at sikre, at der er en geografisk balance.
Annette Lind (S), 2012-11-20:
Jeg kan godt forstå, at fru Mai Henriksen før talte meget om, at hun gerne vil tale om nedrivning og ikke om finansiering, for uanset hvor jeg har ledt – og det har været mange steder – har jeg ikke et eneste sted kunnet finde ordet finansiering i forbindelse med den nedrivningspulje.
Yildiz Akdogan (S), 2009-02-19:
Det er jo ministerens tidligere ressortområde, og derfor er jeg egentlig nysgerrig efter at vide, om ministeren ikke kan se en ræson i, at psykiatriområdet, som vi har hørt rigtig mange eksempler på i den grad er blevet svigtet, måske netop er et område, der er så tungt, at det ikke skal være afhængigt af nogle midler fra satspuljen, men gå ind i den faste pulje, der hedder finansloven.
Lene Espersen (KF), 2014-05-15:
Hvis det f.eks. gælder beskyttelsesniveauet på miljøområdet og andre områder, eller det er noget, som i den grad på længere sigt er med til at spænde ben for den frie konkurrence, synes jeg ikke, der skal være særregler, som man kan man melde sig til eller fra, for så giver det ikke nogen mening at have et fællesskab.
Pernille Skipper (EL), 2015-12-15:
Når Hr. Magnus Heunicke så efterlyser, at vi skulle have medtaget i forslaget, at det også skal gælde, hvis de får folketingsløn, og at det også skal omfatte borgmestre, så er det jo ikke, fordi der er noget i vejen med det her forslag, men fordi hr. Magnus Heunicke gerne vil gå endnu længere, og det synes jeg bare er dejligt.
Benny Engelbrecht (S), 2020-10-22:
For på samme måde, som man har mulighed for at kunne gå ind, i en kommune, og angive, at her er et givent vejareal, hvor man kan udleje elløbehjul fra – det kan man gøre ved at anvende den nye indikator, som kan bruges enten skiltet eller på selve vejarealet, som afgrænser, hvor man kan udleje elløbehjul fra – så kan man altså også godt specificere, hvorfra man kan udleje udlejningscykler, som er i free floating, dvs. ikke cykler, som bliver udlejet fra et butiksareal, men i øvrigt, og dermed kan man altså også begrænse den her udlejning.
Magnus Heunicke (S), 2024-04-04:
Jeg tænker helt konkret, at vi skal have en forhandling, og jeg synes, det giver bedst mening at have den forhandling i den politiske forhandling om en opfølgning af Fiskerikommissionens arbejde, for det handler jo om at gøre fiskeriet bæredygtigt og få fiskebestandene op igen og få dem reddet fra de problemer, der er.
Jesper Petersen (SF), 2008-04-29:
Jeg er sikker på, at der er mange arbejdstagere, der i de sidste par år, indtil de bliver 60 år, godt kan finde ud af at få omvekslet noget af deres arbejdsindkomst til i stedet for at komme fra frynsegoder, fra obligationer, fra aktier osv., hvis de er ved at nå grænsen på de 550.000 kr.
Michael Aastrup Jensen (V), 2012-06-11:
Så synes jeg, det er sjovt, at man nævner oppositionen og synes, vi skal lytte til, hvad oppositionen i Ukraine mener, for kulturministeren valgte ifølge det, vi kan læse i presseomtalen, ikke at holde møde med oppositionen i Ukraine; han valgte specifikt ikke at ville mødes med den.
Andreas Steenberg (RV), 2018-11-29:
I Radikale Venstre er vi ikke i tvivl om, at det, at vores land gennem efterhånden rigtig mange år har satset så massivt på, at hver generation skulle være den bedst uddannede nogen sinde, har været med til at skabe det velfærdssamfund og den velstand, som vi har i Danmark.
Brian Mikkelsen (KF), 2016-09-06:
Jeg synes også, at dagens debat indtil nu har vist, at den i høj grad for mange partier handler om, hvordan pengene skal fordeles, og hvilke ting man ikke vil være med til at lave reformer af, og hvilke ting man synes er hellige og ikke vil røre ved, selv om det virker usandsynligt, at vi bare kan få lov til at fortsætte sådan her i den trummerum, uden der skal ske noget.
Eigil Andersen (SF), 2009-05-26:
Jeg er også skuffet over, at regeringen ikke har fulgt op på det, som blev nævnt på den høring, vi havde herinde i april måned, om sygefravær, hvor eksperterne tydeligt fortalte, at hvis det er lykkedes at komme tilbage på arbejdet, vil det ofte være sådan, at der kan ske et tilbagefald i løbet af omkring et halvt år, og at der burde sættes ind med en opfølgning.
Søren Søndergaard (EL), 2017-03-14:
Så jeg forstår godt, at det, hvis ordføreren ikke har læst den rapport, er svært at forholde sig til den, men så håber jeg bare på et tilsagn om, at vi i udvalgsarbejdet kan få den gået igennem og også kan få ministerens og eventuelt finansministerens kommentarer til de økonomiske beregninger.
Tove Videbæk (KD), 2004-11-05:
Det tror jeg også er rigtigt, for ikke alene har selve tilsynet virket, men der er også sendt nogle kraftige signaler ud om, at ældre mennesker, som kan være vores bedsteforældre, oldeforældre, naboer, tanter og onkler, skal behandles med værdighed og respekt og behandles, som vi selv gerne vil behandles, når den tid kommer.
Margrethe Vestager (RV), 2007-04-20:
Det er vigtigt, og det gode ved dagen i dag er, at vi kan sende et meget klart samlet signal om det ligestillingsperspektiv, der bør være for det politiske arbejde: ligestilling i forhold til at kunne forsørge sig selv; ligestilling i forhold til at kunne uddanne sig; ligestilling i forhold til, at det har national interesse, at også denne gruppe af unge får, hvad der svarer til en ungdomsuddannelse.
Keld Albrechtsen (EL), 2003-12-11:
For hvis det ikke er et centralt punkt i det udspil til vandmiljøplan, vil ministeren ikke være i stand til at opfylde de krav, der stilles i direktiverne, og han vil ikke engang være i stand til at opfylde de meget løse målsætninger, som er i hans eget lovforslag.
Frank Aaen (EL), 2011-12-20:
Men vi har også det forhold til vores samarbejdspartnere, at når de kommer og siger, at de har et ønske, de gerne vil have opfyldt, og spørger, om vi kan justere på en aftale, så er vi selvfølgelig positive over for det. Jeg har i øvrigt sagt til medierne for lang tid siden, at hvis regeringen havde nogle gode argumenter for at lave om på aftalen, som vi diskuterer i dag, var vi også indstillet på at se på det.
Jacob Buksti (S), 2003-05-28:
Men når det nu går så godt, vil jeg gerne spørge finansministeren, hvordan og hvorledes finansministeren læser dagens leder i Børsen, som jo ikke er noget socialdemokratisk kampskrift, og hvor der står - jeg citerer: »Vælgerne kan med rette forlange en forklaring på, hvordan en borgerlig regering kan lade antallet af offentligt ansatte vokse, udbygge velfærdsstaten og samtidig gennemføre skattelettelser. Det hænger ikke sammen, og det hænger
Rasmus Horn Langhoff (S), 2020-01-16:
Det er derfor, jeg synes, der er så meget god fornuft i, at der er iværksat de her to pilotprojekter i henholdsvis Frederikssund Kommune og Ballerup Kommune, som jeg selv og som Socialdemokratiet vil følge med stor og positiv interesse og se, hvad for en viden vi kan få ud af det her, hvad de sundhedsmæssige konsekvenser vil være, og hvad de økonomiske konsekvenser vil være.
Anne Baastrup (SF), 1998-06-19:
SF skal derfor alvorligt opfordre justitsministeren til at sikre et bredt forberedelsesudvalg, også for så vidt angår Schengensamarbejdet, men i øvrigt også for så vidt angår det retlige, før forelæggelse af sager for Folketinget, og SF skal i den forbindelse også opfordre til, at Folketinget som sådan får at vide, hvilke overvejelser der ligger bag.
Anders Fogh Rasmussen (V), 2003-04-23:
Jeg betragter det ikke som krigsretorik, og som allerede nævnt har præsident Bush jo også fuldstændig afvist, at der skulle være tale om planer om et angreb på Syrien. For en ordens skyld vil jeg gerne understrege, at den danske regering ikke finder, at der er grundlag for et angreb på Syrien.
Anni Svanholt (SF), 1998-01-16:
Jeg er helt enig i, at det ikke er tanken, at det er noget, der skal presses ned over borgerne, men, kan vi sige, er ment som en forpligtelse for kommuner og amter til at være katalysator af en proces og, kan man sige, en garanti for, også for borgerne, at der faktisk sker noget på området.
Lisbeth Bech Poulsen (SF), 2016-05-17:
Der vil jeg bare gerne høre ordføreren, om ordføreren mener, at der efter den diskussion, vi har haft de sidste 10 år, også med de konsekvenser, det har haft for os som land og som samfund, efter Muhammedtegningerne og alt det, er områder, hvor vi bør styrke ytringsfriheden og ikke indskrænke den.
Jeppe Kofod (S), 2021-12-03:
Det, der er en pjokket tilgang, hr. Morten Messerschmidt, er, at man fra Dansk Folkepartis side på den ene side vil melde Danmark ud af EU og på den anden side vil arbejde for f.eks. at sikre, at EU-samarbejdet respekterer nogle grundlæggende ting på arbejdsmarkedet.
Frank Aaen (EL), 2011-06-21:
Og så vil jeg gøre opmærksom på, at det her indgår i en aftale, hvor et afsnit går ud på at få flere toldere, et andet afsnit går ud på at bygge en masse bygninger, og et tredje afsnit går ud på, at man vil styrke mulighederne for at holde flygtninge ude fra Danmark.
Mette Thiesen (DF), 2024-11-08:
Vi kan så forstå på Socialdemokratiet, at det er vigtigt, at der er djøf'ere ansat i staten, der laver papirnusseri og ikke laver noget som helst andet end pseudoarbejde, men mennesker med handicap, der hver eneste dag lider den tort at bo i en kommune, som bryder lovgivningen, og som ikke giver dem den hjælp, de har ret til, er Socialdemokratiet fløjtende ligeglad med.
Mette Reissmann (S), 2019-02-27:
Altså, det er muligt, at ministeren af et ægte, ærligt hjerte – og det tror jeg faktisk på – gerne vil medvirke til, at der inddrives disse fordringer, men det ændrer jo ikke ved, at der altså er mere larm, end der egentlig er handling fra regeringens side, når det kommer til stykket.
Ole Vagn Christensen (S), 2002-12-11:
Når jeg undrer mig, er det, fordi vi jo var sammen om at give Danmark en kickstart i 1993, og det, som vi hørte fra den konservative ordfører, var jo nærmest, som om der ikke skulle gøres noget, og det var dér, vores indvendinger kom ind, nemlig at der skal gøres noget.
Per Clausen (EL), 2009-05-15:
For når jeg lytter til Venstres, De Konservatives og Dansk Folkepartis ordførere på det her område og lytter til ministeren, bliver det mere og mere uklart for mig, hvad det er, der får Socialdemokraterne, SF og Det Radikale Venstre til at sige, at de støtter kvotesystemet, andet end den meget pragmatiske begrundelse, at det er det system, der eksisterer.
Morten Helveg Petersen (RV), 2002-12-09:
Jeg vil sige, at hvis denne finanslov skal være regeringens udtryk for ungdommens og fremtidens finanslov, så må vi fra Det Radikale Venstre kraftigt opfordre statsministeren til ikke at udtale sig om næste års finanslov. Det hedder i regeringsgrundlaget, at det danske samfund har brug for fornyelse, at der er behov for at tænke nyt, at VK-regeringen vil have modet og være garanten for, at fortidens løsninger ikke bliver morgendagens sovepude, som det så smukt hedder.
Steen Gade (SF), 2006-05-11:
I vores måde at tænke på handler alt det her om, at skal Danmark være vedvarende energiland nummer et, så skal vi være det land, hvor vindmøllefabrikanter, bølgefabrikanter fra hele verden, brintfirmaer osv. synes, at de skal have placeret en forskningsenhed og måske også en produktionsenhed.
Per Clausen (EL), 2011-11-18:
Men vi vil da selvfølgelig i udvalgsarbejdet interessere os for, hvad det konkret er, Miljøstyrelsen foretager sig, for at sikre, at man får hjulpet kommunerne til at drive den her aktivitet så effektivt som overhovedet muligt, og at man dermed også kan reducere omkostningerne.
Birthe Skaarup (DF), 2004-04-14:
I 1994 lavede vi i hvert tilfælde et tilbud, som kommunerne skulle leve op til, og jeg regner med, at det er det, som fru Lone Møller nævnte i spørgsmålet om omsorgstandpleje. Dengang det blev lavet, viste det sig, at tilbuddet skulle gælde 60.000, og nu viser det sig, at det faktisk kun er halvdelen, der får det her tilbud.
Kim Behnke (FP), 1997-12-17:
kommer til at være en finanspolitisk byrde i de kommende år og en byrde for kommunerne og en byrde for amterne, og når jeg eller en anden Fremskridtsmand stiller sig på talerstolen om 1 år, om 5 år og om 10 år og siger, at vi ikke behøver at have så mange offentligt ansatte, så bliver vi mødt med hånlige bemærkninger, for det kan jo ikke lade sig gøre at få tingene til at fungere, medmindre der er en stor, velfungerende offentlig sektor.
Henrik Dam Kristensen (S), 2018-04-03:
Sidst har vi set Poul Nielson-rapporten, og den har nok ikke helt kunnet kommet op at svinge, som jeg kunne mig ønske det, men lige præcis det at fokusere på det specielle, vi har i de nordiske lande, omkring den nordiske arbejdsmarkedsmodel, er jo helt afgørende hele tiden at have fokus på, for den er rent ud sagt ud under pres i mange forskellige sammenhænge.
Mette Thiesen (NB), 2020-11-05:
Jeg skal være fuldstændig ærlig og sige, at mine 10 år i den danske folkeskole i hvert fald har ledt mig til den overbevisning, at hvis det var nemmere at smide elever ud derfra, ville det være en stor fordel, for der er ved gud også nogen, der ødelægger det for alle de andre.
Pernille Skipper (EL), 2019-03-26:
Så vil jeg bare sige, at det er rigtigt, at ordføreren ikke sagde, at moren er bedre, men da ordføreren skulle forklare, hvorfor der skal være 14 ugers barselsorlov til kvinder, som ikke kan overføres til faren, selv hvis moren gerne vil tilbage på arbejde hurtigere, så sagde ordføreren, at det er, fordi det er en helt unik tid i starten, og at man får børn, fordi man gerne vil være sammen med dem, og derfor er det godt, at der er noget tid reserveret til moren.
Marianne Jelved (RV), 2014-05-14:
Man er velkommen til at gøre det, men et høringssvar, der omfatter hele betænkningen, ville jo være et meget omfattende høringssvar, og det, der bliver kigget efter i høringssvaret, er jo, hvordan man forholder sig til de forslag, der handler om, hvordan kirken kan styres, hvis politikerne vælger at gøre det ene, det andet eller det tredje.
Margrethe Vestager (RV), 2007-01-12:
Det, der har været den egentlige diskussion, har selvfølgelig været, om staten skal kontrollere, hvad der foregår, men der kan jeg se frem til, at vi får en sædvanlig og fuldstændig entydig konservativ vedholdenhed i, at statens kontrol selvfølgelig er fundamentet for den konservative skolepolitik.
Claus Hjort Frederiksen (V), 2008-01-25:
Så man kunne nævne masser af ting, f.eks. at man har sat sig i et meget dyrt hus, fordi manden har en meget høj indtægt, og det har kvinden ikke, og skal man så tvinge faren 12 uger på barselorlov, og hvordan skal man så finansiere familiens økonomi, eller er det så bare o.k., at faren opgiver det og hellere arbejder?
Jakob Engel-Schmidt (V), 2016-11-24:
Det skal jeg forklare ganske klart: Når man har taget en uddannelse, fået SU og taxameterpenge med, og ønsker at tage endnu en uddannelse, der er dimensioneret, så skubber man et menneske, der ikke har en uddannelse, ud, altså fordi man ønsker at tage en ekstra selv.
Thorkild Simonsen (S), 1998-10-07:
På de korte ture deltager alene et begrænset antal af medlemmerne, og medlemmerne er skolechef Bjarne Kjems, borgmester Kurt Nygaard, byrådsmedlem Paul Henrik Houe, Thisted Kommune, byrådsmedlem Freddie H. Madsen, Esbjerg Kommune, politimester Finn Larsen, Aalborg, udpeget af justitsministeren, teknisk direktør Preben Kolringen, Frederiksberg Kommune, kontorchef Anders Nørregaard, Indenrigsministeret, og overingeniør Jan Petersen, Beredskabsstyrelsen.
Sara Olsvig (IA), 2013-12-18:
Sikkerheden og muligheden for at færdes trygt i vores farvande er grundlæggende for en ansvarlig udvikling af vores land, og i den henseende er vi fra Inuit Ataqatigiits side glade for de midler, der med forsvarsforliget er afsat til de kommende års analyser og forsøg på forsvarsområdet.
Poul Nødgaard (DF), 1999-04-14:
Det har den sidegevinst, at man skaffer midlerne ad privat vej, at der vil opstå et enormt sammenhold i den enkelte menighed, og samtidig vil det udbygge kontakten til den menighed, der er i udlandet, i det øjeblik man dér bliver klar over, at der er blevet gjort en kæmpe privat indsats for at skaffe midler til genopbygning af de forfaldne kirker, som jeg erkender vi har, og som også skal hjælpes.
Ida Auken (S), 2013-11-22:
Samtidig har vi også formået at holde fokus på at gøre de administrative byrder, der er forbundet med denne løsning, så små som muligt, og vi vil gerne sikre så få omkostninger som muligt for virksomhederne, når vi varetager den her helt nødvendige opgave med at få samlet elektronikaffaldet ind igen.
Jann Sjursen (KRF), 2002-04-19:
Jeg vil godt høre, om man også er villig til at gå videre, når det gælder spørgsmål om handel med kvinder og med hensyn til at gøre noget ved prostitutionsområdet, for også dér mener jeg, der er fremsat en del forslag i den tidligere regerings tid, som er blevet afvist, bl.a. forslag fra Kristeligt Folkepartis side.
Frank Aaen (EL), 2007-01-26:
Altså, vi har en skævhed i høringsinstrumentet, som er meget betydelig, og det siger jeg altså ikke bare for at drille ministeren, men for at sige, at vi altså der har en problemstilling med, at de, der skulle varetage de brede, mere folkelige interesser, i mindre grad bliver spurgt og i mindre grad har mulighed for at svare, hvorimod de, der har interesse i f.eks. den her lov, jo har svaret i form af mange, mange sider; det er jo et helt bundt høringssvar, der er kommet fra de finansielle virksomheder og andre, der vil have gavn af det her, eller som rådgiver dem, der har gavn af det.
Sophie Løhde (V), 2016-10-26:
Og det er det ansvar, som jeg selvfølgelig forventer at alle sundhedsmyndigheder i Danmark såvel som kommuner og regioner er sig bevidst for at sikre, at det er loyal og retvisende information. Hvad angår HPV-vaccinationen, som spørgeren hiver frem som et eksempel, synes jeg jo netop, det illustrerer, at det faktisk er et af de områder, hvor Det Etiske Råd siger at de mener man formår at balancere de hensyn på en rigtig god måde.
Ove Hygum (S), 1998-05-07:
Der er mange indlysende årsager til, at der skal være anciennitetsbestemmelser i en sådan ordning, hvor man nu får adgang til flere feriefridage og børnefamiliefridage, specielt i den situation, hvor en lønmodtager kan have et pænt antal arbejdsgivere i løbet af et år.
Steffen W. Frølund (LA), 2023-02-07:
Og da vi i forbindelse med lovforslaget, vi lige har behandlet, kunne være en lille smule kritiske over for den langsomme udrulning af havvindmøller, vil jeg til gengæld rose regeringen for den rigtig, rigtig flotte implementering af CO 2 -fangst og -lagring, som jeg tror vi kan være rigtig stolte af om nogle år.
Sophie Hæstorp Andersen (S), 2004-11-17:
Når vi ser høringssvar, som sågar er indarbejdet i det her lovforslag, der siger, at selvfølgelig vil der i de kommende år komme flere klager, fordi vi jo netop har åbnet mulighederne for at fortælle borgerne, hvor de kan klage henne, vi har givet dem alle de her muligheder, hvordan hænger det så sammen med, at man nu indfører standardtakster på området og siger, at det her skal staten ikke beskæftige sig med, nu skal vi lægge det langt væk fra vores arme, fra ministerens arme, ud til amterne, og så skal vi i øvrigt lukke øjnene for, hvad der egentlig foregår?
Johanne Schmidt-Nielsen (EL), 2009-05-27:
Enten mener Venstre, at danskerne tager fejl – de er simpelt hen ikke i stand til at vurdere forholdene i børnehaver, på hospitaler, i ældreplejen – eller også er det vores offentlige ansatte, sygeplejerskerne, pædagogerne, socialrådgiverne, der ikke er i stand til at sælge varen ordentlig, for nu at blive i Venstres sprogbrug.
Anni Matthiesen (V), 2016-02-25:
Jeg ved, at den socialdemokratiske ordfører igennem nogle år har siddet i Landdistriktsudvalget sammen med mig, og derfor undrer det mig, at noget af det med arbejdspladserne i landdistrikterne og det med, at vi får omkring 150 mia. kr. i eksportindtægter fra landbruget – altså nogle af de her tal, som vi jo har hørt igen og igen – ikke har betydning for ordføreren.
Marianne Jelved (RV), 2011-03-31:
Derfor er det i hvert fald for oppositionen meget magtpåliggende at skabe en anden finansieringsmodel, hvor man har et større grundtilskud, der reguleres over en 3-årig periode, f.eks. efter gennemsnittet af årselever, at taxametrene fylder mindre, og at taxametrene indrettes på en sådan måde, at de kan reguleres med en faktor, alt efter hvor uddannelsesvante eller uddannelsesfremmede de studerende er på en professionshøjskole.
Stine Brix (EL), 2018-05-16:
Og derfor tror jeg egentlig også, at det i sådan en proces, hvor man som kommune skal beskrive, hvordan systemet fungerer, kan være en øjenåbner for administrationen at få at vide, hvor vanskeligt det er at finde rundt i, hvilket måske i sig selv kunne føre til nogle bedre processer, f.eks. at det synes åbenlyst, at man bliver nødt til at tage hensyn til, at en pårørende ikke kan komme med en times varsel fra den ene ende af landet til den anden, fordi der f.eks. er blevet en seng ledig, eller fordi der er en plads, hvor man pludselig skal springe til.
Bertel Haarder (V), 2016-11-17:
Men udvalgsbehandlingen har vi jo for, at tvivlsspørgsmål kan blive afklaret, og derfor opfordrer jeg selvfølgelig både hr. Pelle Dragsted og fru Ida Auken m.fl. til at stille spørgsmål om de uklarheder, som de måtte se i lovforslaget.
Frank Aaen (EL), 2014-12-17:
F.eks. laver man så den helt elementære regnefejl, som man burde dumpe på, hvis det er sådan, at man går i skole, man behøver ikke engang gå på universitetet, nemlig at man indregner for den, der f.eks. får kontanthjælp, at vedkommende har en billigere daginstitution, måske har boligydelse, og så sammenligner man det med en, der er i arbejde, som desværre altså får en lav løn netto, og så undlader man at medregne de sociale ydelser, som man også har ret til, når man er i arbejde til en lav løn.
Per Ørum Jørgensen (KF), 2009-04-24:
Nu er der så udskrevet valg, og man må så håbe, at den grønlandske befolkning vælger politikere og et nyt landsstyre, som er ansvarlige i forhold til opgaven med at forbedre børnenes hverdag, og som vil vende den negative sociale udvikling, for de politikere findes der heldigvis.
Astrid Krag (S), 2011-10-12:
På bundlinjen står, at vi skal sørge for, at flest mulige danskere får den behandling, de har brug for, hurtigst muligt, og det skal vi bl.a. gøre ved at sikre, at der altså ikke er kapacitet, der bliver spildt, fordi operationsudstyret kunne være brugt på andre patienter, eller fordi personalets tid kunne være brugt på andre patienter.
Jens Joel (S), 2016-11-10:
Det var også derfor, vi sagde, dengang regeringen før sommer foreslog, at alle skulle have en billigere elregning, og at alle ligesom skulle bidrage til at få en billigere elregning via den model med bundskatten, man havde lagt frem, at det sådan set var mere retfærdigt end det, regeringen havde forslået med 2025-planen, hvor man sagde, at her skulle alle have en billigere elregning, men at det kun var dem med de laveste indtægter, der skulle bidrage, fordi man ville sløjfe det, der hedder den grønne check.